Document ID: /roh_data/filtered/fineweb-2-filterrobots_roh.jsonl.gz/53003

La Alpentherme a Leukerbad en il Vallais è vegnida evacuada suenter che la chemicalia Natriumhypoklorit è culada ora en la garascha. In pledader da la polizia chantunala dal Vallais ha conferma in'infurmaziun dal portal online 20minuten.ch. Igl ha dà sis persunas blessadas, ma nagina sa chattia en privel da vita. Ina persuna è vegnida sgulada per far la segira en l'ospital a Visp.
En acziun èn stads sper ils pumpiers da Leukerbad er l'interpresa farmaceutica Lonza, sco in pledader da la polizia chantunala ha confermà. Quels hajan evacuà l'areal e serrà il bogn. La populaziun na saja betg en privel.